CELEX: 32020D1422
Language: hu
Date: 2020-10-05 00:00:00
Title: A Tanács (EU) 2020/1422 határozata (2020. október 5.) a 10. Európai Fejlesztési Alap projektjeiből visszavont pénzeszközöknek az Afrikai Békekeret feltöltése céljára történő kiosztásáról

9.10.2020   
               
               
                  HU
               
               
                  Az Európai Unió Hivatalos Lapja
               
               
                  L 329/4
               
            
         A TANÁCS (EU) 2020/1422 HATÁROZATA
         (2020. október 5.)
         a 10. Európai Fejlesztési Alap projektjeiből visszavont pénzeszközöknek az Afrikai Békekeret feltöltése céljára történő kiosztásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Unió tagállamai kormányainak a Tanács keretében ülésező képviselői között az AKCS–EU partnerségi megállapodással összhangban a 2014–2020 közötti időtartamra szóló többéves pénzügyi keret értelmében nyújtandó európai uniós támogatás finanszírozásáról, valamint az Európai Unió működéséről szóló szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról szóló belső megállapodásra (1) és különösen annak 1. cikke (4) bekezdésére,
         tekintettel az Európai Bizottság javaslatára,
         mivel:
         
                     (1)
                  
                  
                     Az Uniónak az afrikai kontinens békéje és biztonsága érdekében az Afrikai Békekeret (APF) keretében folytatott jelenlegi szerepvállalását 2021. június végéig vagy a legutolsó változtatásokat tartalmazó, az egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai közötti partnerségi megállapodás (2) (a továbbiakban: AKCS–EU partnerségi megállapodás) alkalmazásának lejártáig fenn kell tartani, attól függően, hogy melyik következik be előbb.
                  
               
                     (2)
                  
                  
                     Az Afrikai Békekeret 2021. január–június közötti időszakra vonatkozó pénzügyi igényeinek becsült összege 113 000 000 EUR.
                  
               
                     (3)
                  
                  
                     A 10. Európai Fejlesztési Alap (a továbbiakban: a 10. EFA) projektjeinek visszavont pénzeszközeit helyénvaló az Afrikai Békekeret finanszírozásának biztosítására felhasználni 2021. június végéig vagy az AKCS–EU partnerségi megállapodás alkalmazásának lejártáig, attól függően, hogy melyik következik be előbb. Az említett kiegészítő pénzeszközöket az afrikai vezetésű béketámogató műveletek támogatásának finanszírozására kell felhasználni.
                  
               
                     (4)
                  
                  
                     Ezeket a pénzeszközöket az Afrikai Békekeret releváns többéves cselekvési programjaival, valamint a 11. Európai Fejlesztési Alapra (a továbbiakban: a 11. EFA)vonatkozó szabályokkal és eljárásokkal összhangban kell felhasználni, az (EU) 2015/322 tanácsi rendeletben (3) és az (EU) 2018/1877 tanácsi rendeletben (4) foglaltak szerint.
                  
               
                     (5)
                  
                  
                     A 10. EFA azon újból felhasznált pénzeszközei, amelyeket korábban a 11. EFA-ra vonatkozó belső megállapodás 1. cikke (3) bekezdésének megfelelően nem kötöttek le, vagy az említett megállapodás 1. cikke (4) bekezdésének megfelelően visszavontak, a 10. EFA forrásai maradnak a 10. EFA-ra vonatkozó belső megállapodás (5) 1. cikke (2) bekezdése a) pontjának megfelelően,
                  
               ELFOGADTA EZT A HATÁROZATOT:
         
            1. cikk
            A 10. EFA projektjeiből visszavont pénzeszközökből legfeljebb 113 000 000 EUR-t el kell különíteni az Afrikai Békekeret feltöltésére a 2021. január 1-jétől június 30-ig terjedő időszakra vagy az AKCS–EU partnerségi megállapodás alkalmazásának lejártáig, attól függően, hogy melyik következik be előbb.
            Ezeket a pénzeszközöket a 11. EFA-ra vonatkozó szabályoknak és eljárásoknak megfelelően kell felhasználni.
         
         
            2. cikk
            Ez a határozat az elfogadását követő napon lép hatályba.
         
         
            Kelt Brüsszelben, 2020. október 5-én.
            
               
                  a Tanács részéről
               
               
                  az elnök
               
               M. ROTH
            
         
         
            (1)  HL L 210., 2013.8.6., 1. o.
         
         
            (2)  HL L 317., 2000.12.15., 3. o.
         
         
            (3)  A Tanács (EU) 2015/322 rendelete (2015. március 2.) a 11. Európai Fejlesztési Alap végrehajtásáról (HL L 58., 2015.3.3., 1. o.).
         
            (4)  A Tanács (EU) 2018/1877 rendelete (2018. november 26.) a 11. Európai Fejlesztési Alapra alkalmazandó pénzügyi szabályzatról és az (EU) 2015/323 rendelet hatályon kívül helyezéséről (HL L 307., 2018.12.3., 1. o.).
         
            (5)  Belső megállapodás a tagállamok kormányainak a Tanács keretében ülésező képviselői között az AKCS–EK partnerségi megállapodással összhangban a 2008–2013 közötti időszakra vonatkozó többéves pénzügyi keret értelmében nyújtandó közösségi támogatás finanszírozásáról és az EK-Szerződés negyedik részének hatálya alá tartozó tengerentúli országok és területek számára nyújtandó pénzügyi támogatás elosztásáról (HL L 247., 2006.9.9., 32. o.).